**A. Referat af generalforsamling i Gundsømagle forsamlingshus, den 17. maj 2022 kl. 19,00.**

a: Valg af dirigent og referent

Jan Brink blev valgt som dirigent

Gitte Magnussen blev valgt som referent.

b: Bestyrelsens beretning:

Henrik fremlagde beretningen.

Året 2021 var sandt at sige ikke noget at skrive hjem om. Det skulle da lige være som med de breve man sendte hjem fra ferien som barn, hvor der stod “Kære Far og Mor. Jeg har det godt, send flere penge”, bortset fra altså, at vi faktisk ikke havde det ret godt. Butikken lukkede og vi havde ingen anelse om, hvornår vi kunne åbne igen. Og samtidig med at vi måtte formene folk adgang til huset, skulle vi i gang med at overtale folk til at blive medlemmer af det.

Nu har vi så åbnet igen, og vores gamle hus har fået lov til at spille en rolle i en TV-krimi. Hvad der er endnu bedre er selvfølgelig, at også vores økonomi har overlevet. Vi har stadig penge i kassen og sikkerhed for, at vi kan klare vore almindelige løbende forpligtelser.

I det forløbne år har fået gennemført en undersøgelse af husets stand og resultatet rummer nogle udfordringer, som vi ret hurtigt skal i gang med at løse.

Dertil kommer selvfølgelig også den almindelige energi-situation, hvor vi også skal til at se på, om der er alternativer til vort naturgasfyr.

Der er næppe tvivl om, at gassen vil forblive meget dyrere i de kommende år, hvor enhver handel med Rusland er suspenderet så længe Putin er ved magten.

Kort sagt: Vi står overfor betydelige investeringer i de kommende mange år.

Gulve i stue og sal skal undersøges og sandsynligvis udskiftes.

Væggene er lavet af et materiale, som burde have været udskiftet for mange år siden. Men her er der i det mindste ikke tale om noget akut behov. Parkeringspladsen skal renoveres. Her har vi dog allerede fået skiftet de havarerede lamper uden de store omkostninger. Og så skal vi have kikket på energiforsyningen, hvor en form for el-opvarmning formentlig kan komme på tale f.eks. gennem et varmepumpe luft-til-vand - anlæg, eller hvad der nu kan findes på.

Men bundlinjen er meget klar.

I kan se på husets regnskab, at økonomien er sund.

Men de omkostninger, der forestår, vil meget hurtigt tømme kassen.

Vi kan altså med andre ord ikke sætte prisen ned på udlejningen. Tværtimod, og vi bliver nødt til at finde nye måder at tjene penge på. Derfor vil jeg opfordre generalforsamlingens deltagere til at bidrage hertil med ideer og praktisk arbejde

Spørgsmål til beretning:

Flemming: Vi skal være opmærksom på, at hvis vi skal af med gassen, skal vi have nyt komfur, og det kan give problemer ift. strømforsyning. Skal undersøges.

Beretning blev herefter enstemmigt godkendt.

c: Fremlæggelse af det reviderede årsregnskab.

Jette fremlagde regnskabet.

Spørgsmål til regnskabet:

Holger Skovhaug, hvad med de gamle beviser, hvis nogen ønsker at få de 50 kr. tilbage?

Hvor er reklameindtægten. Henrik svarede at der ikke er opkrævet pga. Corona.

Hvor mange medlemmer er vi? Der er ca. 132 aktive.

Der er pt. ikke sendt regninger ud, hvilket vil ske efter generalforsamlingen.

Regnskabet blev herefter enstemmigt godkendt.

Henrik fremlagde budgettet, og påpegede at den største post, er ny asfalt til 350.000 kr.

Der var ingen spørgsmål til budgettet, som blev godkendt.

d: Valg til bestyrelsen

Henrik orienterede om, at Ann Haugsted ikke er på valg, men ønsker at udtræde af bestyrelsen. Per Magnussen blev sidste år valgt til suppleant og indtræder herefter på Ann´s post.

På valg er Henrik Larsen, Jette Larsen, Hans Bredahl, Else Manley og Steen Andersen som alle genopstiller.

Alle blev enstemmigt valgt.

e: Valg af 2 suppleanter. (vakant)

Jesper Scholkmann, blev enstemmigt valgt

Poul Erik Andersen er genvalgt.

f: Valg af revisor for 2 år, (Palle Gram og Gitte Magnussen)

Begge blev genvalgt

g: Valg af revisorsuppleant for 1 år (vakant)

Susanne Larsen blev valgt

h: Forslag til kontingent. Bestyrelsen foreslår uændret kr. 200 årligt

Forslaget blev godkendt

i: Indkomne forslag (medlemmers indestående indgår i foreningens formue)

Ovenstående parentes i punktet I, var en fejl og skal slettes.

Der var i øvrigt ingen indkomne forslag.

j: Evt.

Henrik: Der skal holdes byfest. Forsamlingshuset har en stand, hvor to medlemmer skal hverve medlemmer.

Per Magnussen fortalte at der den 5. november 2022, vil blive arrangeret Oktoberfest med god mad tyrolerorkester og DJ.

Holger: Bliver der malet striber på den nye asfalt? Henrik svarede at, ja det gør da.

Henrik sluttede herefter generalforsamling med tak for god ro og orden.

Dirigent Referent

Jan Brink Gitte Magnussen